নদী মাতৃক বাংলাদেশে নৌ-পথের গুরুত্ব অপরিসীম। নিরাপদ নৌ-চলাচল নিশ্চিত করণের এবং নিরলস যাত্রা সেবা নিশ্চিত করণের লক্ষ্যে ১৯৫৮ ইং সালে পি.আর.এস (Pakistan River Service)হিসাবে যাত্রা শুরু করে। ১৯৭১ সালে স্বাধীনতা যুদ্ধের পর বি.আই.ডব্লিউ.টি.এ নামে যাত্রা ও মালামাল পরিবহনে উন্নততর সেবা প্রদানের লক্ষ্যে দেশের সকল নৌ-পথে কার্যক্রম শুরু করে। তারই ধারাবাহিকতায় ১৯৪২ সালের দিকে নির্মিত হিমনীড় ও চাঁনবাংলোয় বি.আই.ডব্লিউ.টি.এ এর কার্যক্রম শুরু হয়। বরিশাল নগরীর কেন্দ্র বিন্দুতে বান্দ রোডের পার্শ্বে রয়েছে ঐতিহ্যবাহী বিরল প্রজাতীর শ্বেতপদ্ম পুকুর। তারই পার্শ্বে ছায়া ঘেরা পল্লীরমত হিমনীড়, ছায়ানীড়, শিলানীড় ও চাংবাংলোয় রয়েছে বি.আই.ডব্লিউ.টি.এ এর নির্বাহী প্রকৌশলী’র দপ্তর। ঐতিহ্যবাহী চাংবাংলোয় রয়েছে ভি.ভি.আই.পি এর বিশ্রামাগার। শিলানীড় ও ছায়ানীড়ে রয়েছে কর্মকর্তা/কর্মচারীগনের বসবাস। বি.আই.ডব্লিউ.টি.এ এর এ দপ্তরটি কালের স্বাক্ষী হিসাবে আজও মাথা উঁচু করে দাড়িয়ে আছে বরিশাল শহরের প্রানকেন্দ্রে।